|  |
| --- |
| **คู่มือให้บริการงานจัดเก็บรายได้สำหรับประชาชน** |
|  |  |
| **งานที่ให้บริการ** | การรับชำระภาษีป้าย ตามพระราชบัญญัติภาษีป้าย พ.ศ. ๒๕๑๐ |
|  |  |
| **หน่วยงานที่รับผิดชอบ** | กองคลังองค์การบริหารส่วนตำบลทับตีเหล็ก |
|  |  |
| **ขอบเขตการให้บริการ** |
| **สถานที่/ช่องทางการให้บริการ** | **ระยะเวลาเปิดให้บริการ** |
| กองคลังองค์การบริหารส่วนตำบลทับตีเหล็ก | วันจันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา ๐๘.๓๐ น. – ๑๒.๐๐ น. / ๑๓.๐๐ น. – ๑๖.๓๐ น. |

|  |
| --- |
| **หลักเกณฑ์ วิธีการและเงื่อนไขในการยื่นคำขอ** |
|  ตามพระราชบัญญัติภาษีป้าย พ.ศ. ๒๕๑๐ กำหนดให้องค์กรปกครองส่วนท้องถิ่นมีหน้าที่ในการรับชำระภาษีป้ายแสดงชื่อ ยี่ห้อ หรือเครื่องหมายที่ใช้เพื่อการประกอบการค้าหรือประกอบกิจการอื่น หรือโฆษณาการค้าหรือกิจการอื่น เพื่อหารายได้ โดยมีหลักเกณฑ์ วิธีการ และเงื่อนไข ดังนี้ ๑. องค์การบริหารส่วนตำบลทับตีเหล็ก ประชาสัมพันธ์ขั้นตอนและวิธีการเสียภาษี ๒. แจ้งให้เจ้าของป้ายทราบเพื่อยื่นแบบแสดงรายการภาษีป้าย (ภ.ป.๑) ๓. เจ้าของป้ายยื่นแบบแสดงรายการภาษีป้าย (ภ.ป. ๑) ภายในเดือนมีนาคม ๔. องค์กรปกครองส่วนท้องถิ่นตรวจสอบแบบแสดงรายการภาษีป้ายและแจ้งการประเมิน ภาษีป้าย (ภ.ป.๓) ๕. องค์กรปกครองส่วนท้องถิ่นรับชำระภาษี (เจ้าของป้ายชำระภาษีทันที หรือชำระภาษีภายใน กำหนดเวลา) ๖.กรณีที่เจ้าของป้ายชำระภาษีเกินเวลาที่กำหนด (เกิน ๑๕ วันนับแต่ได้รับแจ้งการประเมิน) ต้องชำระ ภาษีและเงินเพิ่ม ๗.กรณีที่ผู้รับประเมิน (เจ้าของป้าย) ไม่พอใจการประเมินสามารถอุทธรณ์ต่อผู้บริหารท้องถิ่นภายใน  ๓๐ วัน นับแต่ได้รับแจ้งการประเมิน วิธีการปฏิบัติงานเกี่ยวกับการจัดเก็บภาษีป้าย ตามพระราชบัญญัติภาษีป้าย พ.ศ. ๒๕๑๐ เพื่อให้การดำเนินงานการจัดเก็บภาษีป้าย เป็นไปด้วยความถูกต้อง เป็นไปตามขั้นตอน จึงได้จัดทำคู่มือให้บริการงานจัดเก็บภาษีป้ายสำหรับประชาชน เพื่อให้ประชาชนรับทราบต่อไป |

|  |
| --- |
| **ขั้นตอนและระยะเวลาในการให้บริการ** |
| **ขั้นตอน** | **หน่วยงานผู้รับผิดชอบ** |
|  ๑. เจ้าของป้ายยื่นแบบแสดงรายการภาษีป้าย (ภ.ป.๑) ภายในเดือนมีนาคม | กองคลังองค์การบริหารส่วนตำบลทับตีเหล็ก |
|  ๒.พนักงานเจ้าหน้าที่ตรวจสอบรายการป้ายตามแบบแสดงรายการภาษีป้าย (ภ.ป.๑) และแจ้งการประเมินภาษี (ภายใน ๓๐ วัน ตามพระราชบัญญัติวิธีปฏิบัติราชการทางปกครอง พ.ศ. ๒๕๓๙) | กองคลังองค์การบริหารส่วนตำบลทับตีเหล็ก |
|  ๓. เจ้าของป้ายมีหน้าที่ชำระภาษีภายใน ๑๕ วัน นับแต่ได้รับแจ้งการประเมิน (กรณีชำระเกิน ๑๕ วัน จะต้องชำระเงินเพิ่มตามอัตราที่กฎหมายกำหนด | กองคลังองค์การบริหารส่วนตำบลทับตีเหล็ก |
|  ๔. หากเจ้าของป้ายไม่พอใจการประเมินของพนักงานเจ้าหน้าที่ให้ยื่นอุทธรณ์ต่อผู้บริหารท้องถิ่น (ภ.ป.๔) เพื่อขอให้พิจารณาการประเมินใหม่ภายใน ๓๐ วัน นับแต่ได้รับแจ้งประเมิน | กองคลังองค์การบริหารส่วนตำบลทับตีเหล็ก |
|  ๕. ผู้บริหารท้องถิ่นชี้ขาดและแจ้งให้ผู้เสียภาษีทราบ (ภ.ป.๕) (ภายใน ๓๐ วัน ตามพระราชบัญญัติวิธีปฏิบัติราชการทางปกครอง พ.ศ. ๒๕๓๙ | กองคลังองค์การบริหารส่วนตำบลทับตีเหล็ก |

|  |
| --- |
| **ขั้นตอนและระยะเวลาในการให้บริการ** |
| **ขั้นตอนการให้บริการ** | **ระยะเวลาในการให้บริการ** |
|  ๑. เจ้าของป้ายยื่นแบบแสดงรายการภาษีป้าย | ๒ นาที |
|  ๒. พนักงานเจ้าหน้าที่ตรวจสอบรายการป้ายตามแบบแสดงรายการภาษีป้าย |  ๑ นาที |
|  ๓. เจ้าหน้าที่แจ้งประเมินภาษี |  ๑ นาที |
|  ๔. เจ้าหน้าที่รับชำระค่าภาษีพร้อมออกใบเสร็จรับเงิน |  ๑ นาที |
| **ใช้ระยะเวลาทั้งสิ้น ๕ นาที** |

|  |
| --- |
| **รายการเอกสารหลักฐานประกอบ** |
| ๑. สำเนาบัตรประชาชน |
|  ๒. สำเนาทะเบียนบ้าน |
| ๓. ใบเสร็จรับเงินค่าภาษีป้ายปีที่ผ่านมา  |

|  |
| --- |
| **ค่าธรรมเนียม** |
|  คำนวณพื้นที่เป็นตารางเซนติเมตร  อัตราภาษีป้าย แบ่งเป็น 3 อัตรา ดังนี้ (ต่อ 500 ตารางเซนติเมตร)1. อักษรไทยล้วน ๓ บาทต่อ ๕๐๐ ตารางเซนติเมตร
2. อักษรไทยปนกับอักษรต่างประเทศ/ภาพ/เครื่องหมายอื่น ๒๐ บาทต่อ ๕๐๐ ตารางเซนติเมตร
3. ป้ายดังต่อไปนี้ ๔๐ บาทต่อ ๕๐๐ ตารางเซนติเมตร

๓.๑ ไม่มีอักษรไทย๓.๒ อักษรไทยบางส่วนหรือทั้งหมดอยู่ใต้ หรือต่ำกว่าอักษรต่างประเทศ |

|  |
| --- |
| **การรับเรื่องร้องเรียน** |
| ถ้าการให้บริการไม่เป็นไปตามข้อตกลงที่ระบุไว้ข้างต้นสามารถติดต่อเพื่อร้องเรียนได้ที่กองคลังองค์การบริหารส่วนตำบลทับตีเหล็ก โทรศัพท์ : ๐๓๕-๔๑๔-๔๑๑ มือถือ : ๐๘๙-๙๘๗๙๕๓๙ หรือ เว็บไซต์ http://www.Thaptilek.go.th/ |

|  |
| --- |
| **ตัวอย่างแบบฟอร์ม ตามเอกสารแนบท้าย** |